ཞང་ཞུང་བས།ཡི་དམ་ཁྲོ་ཕུར་ཞང་གསུམ།རྒྱ་གར་བས།མ་གཤིན་ཕུར་གསུམ་མོ།བསྟན་པའི་གནས་དང་བཀའ་ཡི་འགྱུར་ཚུལ་ནི།ཞང་ཞུང་བས།ཡུལ་འོལ་མོ་ལུང་རིང༌།མཁར་བར་པོ་སོ་བརྒྱད།གསས་མཁར་ཤམ་པོ་ལྷ་རྩེ།རྒྱ་གར་བས་བྱང་ཤམ་པ་ལའི་གནས་མཆོགནུབ་ཕྱོགས་ཨཱོྃ་རྒྱན་གྱི་ཡུལ།ནུབ་ཕྱོགས་བདེ་བ་ཅན་གྱི་ཞིང་ཁམས་སུ་འདོད།ཤྭག་ཐུབ་བཀའ་འཁོར་བསྐོར་བའི་གནས་ནི།རྒྱ་གར་གྱི་འོད་མ་འབྱམས་སྐྱའམ་ཡུལ་ཝ་ར་ན་ས།མཁར་པང་རྩེ་ལང་ལིང་ཞེས་སོ།བཀའ་ནི།ཞང་ཞུང་བས།བོན་ཐེག་པ་རིམ་དགུརྒྱུའི་བོན་བཞི།འབྲས་བུའི་བོན་བཞི།ཁྱད་པར་བླ་ན་མེད་པའི་བོན་དང་དགུ།རྒྱ་གར་བས།བྱ་བའི་ཆོས་བཞི།སྤྱོད་པའི་ཆོས་བཞི།བྱ་སྤྱོད་བླ་ན་མེད་པ་རྣལ་འབྱོར་གྱི་ཆོས་དང་དགུའོ།།ཡང་ན་ཞང་ཞུང་བས།ལྷ་མི་གཞན་བརྟེན་ཐེག་པ།རང་སྟོབས་གཤེན་རབ་ཐེག་པ།ཐུགས་རྗེ་སེམས་དཔའི་ཐེག་པ།གཡུང་དྲུང་སེམས་དཔའི་ཐེག་པ།བྱ་བ་གཙང་སྤྱོད་ཐེག་པ།རྣམ་པ་ཀུན་ལྡན་ཐེག་པ།དངོས་བསྐྱེད་ཐུགས་རྗེའི་ཐེག་པ།ཤིན་ཏུ་འོད་ལྡན་ཐེག་པ།བླ་མེད་ཡང་རྩེའི་ཐེག་པ་དང་དགུརྒྱ་གར་བས།ཉན་ཐོས་པ།རང་རྒྱལ་བ།བྱང་ཆུབ་སེམས་དཔའ།ཀྲི་ཡ་པ།ཨུ་པཱ་བ།ཨ་ནུ་ཡོ་ཀ་བ།མ་ཧ་ཡོ་ཀཨ་ཏི་ཡོ་ཀ་ཞེས་སོ།ཞང་ཞུང་བས།བོན་སྒོ་བཞི་མཛོད་ལྔ་ལ།ཆབ་ནག་སྲིད་པ་རྒྱུད་ཀྱི་སྒོ།འཕན་ཡུལ་རྒྱས་པ་འབུམ་གྱི་བོན་སྒོ།ཆབ་དཀར་དྲག་པོ་སྔགས་ཀྱི་བོན་སྒོ།དཔོན་གསས་མན་ངག་ལུང་གི་བོན་སྒོ།མཐོ་ཐོག་སྤྱི་རྒྱུག་མངོན་པ་མཛོད་དང་ལྔའོ།རྒྱ་གར་བས།མངོན་པ་སྡེ་བཞི་ངོ་བོ་ཉིད་དང་ལྔ་སྟེ།ཤེས་བྱ་མངོན་པའི་འཁོར་ལོ།རྟེན་འབྲེལ་མངོན་པའི་འཁོར་ལོ།སྲིད་པ་མངོན་པའི་འཁོར་ལོ།སྣང་བ་མངོན་པའི་འཁོར་ལོ།ངོ་བོ་ཉིད་མངོན་བའི་འཁོར་ལོ་དང་ལྔའོ།ཞང་ཞུང་བས།ཕ་རྒྱུད་སྡོང་བོ་དགུ་འདུས།མ་རྒྱུད་ཐུགས་རྗེ་ཉི་མ།སྲས་རྒྱུད་རྣམ་དག་འདུལ་འབུམ།རྒྱ་གར་བས།ཕ་རྒྱུད་ཨ་བ་ལོ་ཀེམ་རྒྱུད་ཨ་བ་ཡོ་ཀསྲས་རྒྱུད་ཨ་བ་དྷཱུ་ཏི་ཞེས་སོ།ཞང་ཞུང་བས།ཕྱི་ཞི་བ་ཀློང་ཆེན།ནང་གསང་སྔགས་བླ་མེད།གསང་བ་མ་རྒྱུད་སྐྱེ་འགག་གནས་གྲོལ་ཞེས་བྱའོ།ཞང་ཞུང་བས།རྙན་རྒྱུད་ཆེན་མོ།རྒྱ་གར་བས།རིག་པ་ཁུ་བྱུག་ཅེས་སོ།ཞང་ཞུང་བས།སྒྲོན་མ་དྲུགརྒྱ་གར་བས།ན་རོ་ཆོས་དྲུག་གོཞང་ཞུང་བས།ལག་ལེན་གནད་དྲུགརྒྱ་གར་བས།ནེ་འུ་ཆོས་དྲུག་ཅེས་སོ།ཞང་ཞུང་བས།རྫོགས་ཆེན་ལུ་དྲུགརྒྱ་གར་བས།ཀྱང་ལུ་དྲུག་གོ།ཞང་ཞུང་བས།སེམས་དོན་སྡེ་བཅུ།རྒྱ་གར་བས།ཕྱག་ཆེན་གའུ་མའོ།ཞང་ཞུང་བས།སེང་གེ་སྒྲ་བསྒྲགས།རྒྱ་གར་བས།རྫོགས་ཆེན་ཨ་རོ་ཞེས་བྱའོ།།ཞང་ཞུང་བས།རྫོགས་ཆེན་ཡང་རྩེ་ཀློང་ཆེན།རྒྱ་གར་བས།མཁའ་འགྲོའི་སྙིང་ཐིག་ཅེས་སོ།ཞང་ཞུང་བས།དམར་བྱང་རྣམ་གསུམ།རྒྱ་གར་བས།ཐུགས་ཀྱི་སྙིང་བོ་ཞེས་སོ།ཞང་ཞུང་བས།དྲི་མེད་ལྷན་སྐྱེས།རྒྱ་གར་བས།ལྷན་ཅིག་སྐྱེས་སྦྱོར་རོ།དེ་ལྟར་དུ་མདོ་སྡེ་དང་འབུམ་སྡེ་རྣམས་ལའང་དོན་གཅིག་མིང་འགྱུར་མང་ངོ༌།དགེ་སྦྱོར་བྱ་ཆ་མི་མཐུན་པ་མེད།ངག་འདོན་སྙིང་བོ་ལ།ཞང་ཞུང་བས།ཨ་ཨཱོྃ་ཧཱུཾ་རཾ་ཛ།ཨཱ་ཨ་དཀར་ས་ལེ་འོད་ཨ་ཡང་ཨཱོྃ་འདུ།རིགས་ལྔའི་བདེར་གཤེགས།སྐུ་གསུམ་སངས་རྒྱས།གཤེན་ལྷ་འོད་དཀར་སོགས་ཀྱི་སྙིང་བོ་ཡིན་ཏེ།རྒྱ་གར་བས།ཨྃ་ཝཀྐི་ཤྭ་རི་མུམ།ཨཱོྃ་མ་ཎི་པད་མེ་ཧཱུཾ།ཨཱོྃབཛྲ་པ་ནི་ཧཱུཾ།ཞེས་པ་རིགས་གསུམ་མགོན་པོ།སྐུ་གསུམ་སངས་རྒྱས།རྒྱལ་བ་རྒྱ་མཚོ།ཇོ་བོ་ཨ་ཏི་ཤའོ།།